ÍBV hefur fengið til sín á reynslu hollenska leikmanninn Mees Siers . Hann er 27 ára gamall og á að baki landsleiki með yngri landsliðum Hollands . Mees getur bæði leikið í stöðu bakvarðar sem og á miðsvæðinu , en er aðallega hugsaður sem miðjumaður hjá ÍBV . Mees á að baki yfir 100 leiki í hollensku 1. deildinni með AGOVV Apeldoorn og Helmond Sport . Hann gerði stuttan samning við Sönderjyske í dönsku úrvalsdeildinni sl. haust og lék með þeim til síðustu áramóta . Hann kemur til landsins í dag og mun mæta til æfinga á morgun , miðvikudag , og æfa með liðinu næstu daga í Eyjum .